Paġna Permezz tad-Deċiżjoni Nru 445/13/COL tat-13 ta' Novembru 2013, riprodotta fil-lingwa awtentika fil-paġni ta' wara din it-taqsira, l-Awtorità ta' Sorveljanza tal-EFTA ("l-Awtorità") bdiet proċedimenti skont l-Artikolu 1(2) fil-Parti I tal-Protokoll 3 tal-Ftehim bejn l-Istati tal-EFTA dwar it-Twaqqif ta' Awtorità ta' Sorveljanza u Qorti tal-Ġustizzja. L-awtoritajiet Norveġiżi ġew infurmati permezz ta' kopja tad-deċiżjoni. Permezz ta' din in-notifika l-Awtorità ta' Sorveljanza tal-EFTA tavża lill-Istati tal-EFTA, lill-Istati Membri tal-UE u lill-partijiet interessati biex iressqu l-kummenti tagħhom dwar il-miżura kkonċernata fi żmien xahar mid-data tal-pubblikazzjoni lil: Il-kummenti se jkunu kkomunikati lill-awtoritajiet Norveġiżi. L-identità tal-parti interessata li tissottometti l-kummenti tista' tinżamm mistura wara talba bil-miktub li tiddikjara r-raġunijiet għat-talba. Wara diskussjonijiet ta' preavviż, l-awtoritajiet Norveġiżi, permezz ta' ittra tas-26 ta' Ġunju 2013, innotifikat l-għajnuna addizzjonali lill-kumpanija Finnfjord AS ("Finnfjord") minn Innovation Norway ("IN"), entità pubblika ffinanzjata mill-istat. Sussegwentement, l-Awtorità bagħtet żewġ talbiet għall-informazzjoni, li l-awtoritajiet Norveġiżi weġbuhom b'ittri ddatati d-19 ta' Awwissu 2013 u t-18 ta' Settembru 2013. Il-baġit inizjali tal-proġett kien NOK 511,66 miljun. Fi Frar 2011, Finnfjord iddeċidiet li tixtri turbina ikbar milli kien maħsub orġinarjament. Din il-bidla rriżultat f'żieda fl-istima tal-baġit għal NOK 680-720 miljun. Dak iż-żmien, Finnfjord ma ppruvatx tikseb iktar għajnuna qabel ma tieħu d-deċiżjoni li tibqa' għaddejja bil-proġett. Finnfjord l-ewwel ippruvat tikseb għajnuna addizzjonali mingħand Enova fir-rebbiegħa tal-2012 u ressqet applikazzjoni formali fil-5 ta' Lulju 2012. Sa hemmhekk l-istima tal-baġit totali kienet żdiedet għal NOK 730-760 miljun. Fl-20 ta' Awwissu 2012, Enova ċaħdet l-applikazzjoni billi kkonkludiet li l-għajnuna ma kinitx tipprovdi inċentiv lil Finnfjord biex tagħmel iktar għall-ambjent milli kienet kieku tagħmel mingħajr l-għajnuna. Imbagħad, fl-1 ta' Ottubru 2012, Finnfjord applikat għal għajnuna addizzjonali mingħand IN. L-istima tal-baġit totali kienet żdiedet għal NOK 800 miljun. IN tat NOK 16-il miljun bħala għajnuna flimkien ma' NOK 18-il miljun bħala self. Barra minn hekk, Finnfjord kisbet self b'terminu qasir ta' NOK 45-60 miljun mingħand SpareBank 1 Nord-Norge ("SNN"). IN issostni li l-għotja kienet element deċiżiv għar-realizzazzjoni tal-pakkett finanzjarju li kien meħtieġ għat-tlestija tal-proġett u għalhekk kellu effett ta' inċentiv ċar. L-Awtorità kkonkludiet li l-għotja f'kontanti ta' NOK 16-il miljun minn IN lil Finnfjord jikkostitwixxu għajnuna mill-Istat skont it-tifsira tal-Artikolu 61(1) tal-Ftehim ŻEE. Biex tkun kompatibbli mal-funzjonament tal-Ftehim ŻEE, l-għajnuna trid tkun tipprovdi effett ta' inċentiv. Bħala regola ġenerali, l-Awtorità tqis li ma jkun jeżisti l-ebda effett ta' inċentiv meta proġett ikun beda qabel ma r-riċevitur iressaq applikazzjoni biex jitlob l-għajnuna. Madankollu, l-Awtorità ma teskludix l-effett ta' inċentiv tal-għajnuna għal proġett li jkun beda meta l-għotja tal-għajnuna tiżgura inekwivokabilment it-tlestija ta' proġetti illi kieku ma kinux jitlestew jew iżżid ħarsien ambjentali illi kieku ma kienx ikun hemm. F'dan il-każ madankollu, l-Awtorità għandha d-dubji dwar kemm l-għajnuna pprovdiet lil Finnfjord b'inċentiv li tlesti għal kollox il-proġett mingħajr dewmien. L-effett ta' inċentiv tal-għajnuna jrid ikun ivverifikat fuq il-bażi ta' analiżi sħiħa taċ-ċirkostanzi ekonomiċi tas-sitwazzjoni kontrofattwali, il-livell ta' riskju u l-profittabilità. Dawn iċ-ċirkostanzi għandhom ikunu ddokumentati bil-pjanijiet tan-negozju oriġinali u riveduti tar-riċevitur bħal kalkoli ta' profittabilità għall-proġett bl-għajnuna u mingħajrha, analiżi tal-finanzjament tal-proġett, valutazzjoni tar-riskju u rendikont dettaljat dwar kif iċ-ċirkostanzi rilevanti influwenzaw il-pjan ta' negozju oriġinali u r-rata tar-redditu tal-investiment meħtieġa. Jidher li Finnfjord, meta applikat għal aktar għajnuna mingħand Enova fir-rebbiegħa tal-2012, ma qisitx realistikament li tissospendi l-proġett, tnaqqas l-ambitu tiegħu jew twaqqfu għal kollox. Dan jidher li kien il-każ ukoll meta Finnfjord applikat formalment għal għajnuna addizzjonali mingħand Enova fil-5 ta' Lulju 2012 u meta ġiet iffaċċata b'żidiet ulterjuri fl-ispejjeż għal NOK 730-760 miljun u madwar NOK 800 miljun. B'mod iktar speċifiku u b'referenza għall-konklużjonijiet milħuqa fil-laqgħa tal-bord tal-25 ta' Settembru 2012, jidher li l-kumpanija, minħabba l-ispiża projbittiva involuta, u sakemm setgħet tiżgura finanzjament biżżejjed, ma qisitx serjament li twaqqaf jew tipposponi l-proġett, la kollu kemm hu u lanqas parti minnu, jew li tnaqqaslu l-ambitu. L-estratt tal-protokoll tal-laqgħa tal-bord mill-25 ta' Settembru 2012 jindika li Finnfjord kien biħsiebha tipprova tikseb finanzjament permezz ta' self addizzjonali mingħand SNN u għajnuna addizzjonali mingħand Enova u IN, u li kull għajnuna potenzjali tintuża għat-tnaqqis tas-self illi kieku Finnfjord kienet tipprova tikseb mingħand SNN. IN spjegat li fuq il-bażi ta' sinjali mingħand SNN u IN innifisha matul in-negozjati li segwew, Finnfjord xorta kienet taraha fattibbli li żżomm l-għan ewlieni tagħha ta' tlestija sħiħa u f'waqtha tal-proġett tal-irkupru tal-enerġija. Il-bord ta' Finnfjord għalhekk ma ddeċidiex fuq azzjonijiet alternattivi u ma bediex studji approfonditi tal-konsegwenzi ta' nuqqas ipotetiku li jiġi żgurat il-finanzjament addizzjonali meħtieġ. Abbażi ta' dan ta' hawn fuq, il-fehma preliminari tal-Awtorità hi li Finnfjord dehret li kienet qed tieħdu l-miżuri kollha raġonevoli biex tipprova tiffinalizza l-proġett megħjun u Finnfjord rat kull għajnuna addizzjonali, hux ġejja minn Enova jew IN, bħala żieda milqugħa tajjeb imma mhux assolutament neċessarja. Barra minn hekk, l-Awtorità tqis bħala rilevanti l-argument kontra l-effett ta' inċentiv spjegat minn Enova fl-ittra ta' ċaħda tagħha: li l-investimenti kollha relatati mal-proġett kienu diġà saru u li l-parti l-kbira tat-tagħmir ġiet ikkonsenjata. Fid-dawl ta' dan l-Awtorità tistaqsi x'inċentiv kien baqa' biex jiġi pprovdut mill-għajnuna. Madankollu, l-Awtorità ma teskludix f'dan l-istadju l-effett ta' inċentiv tal-għajnuna proposta. Effett ta' inċentiv jista' jkun stabbilit għal proġett partikolari biex jikkompensa għal żidiet imprevisti fl-ispiża. Speċjalment meta l-ambitu tal-ispiża imprevista jkun sostanzjali u marbut mal-fatt li l-proġett ikun innovattiv u li għalhekk l-ispejjeż, min-natura tagħhom stess, huma diffiċli li jkunu stmati minn qabel – li jidher li huwa l-każ ta' Finnfjord. F'dawn iċ-ċirkostanzi, wieħed jista' jsostni li l-effett ta' inċentiv tal-għajnuna kollha għall-proġett bħala għajnuna waħda jrid jiġi vvalutat, bil-mistoqsija tkun jekk Finnfjord, ladarba saret taf biż-żidiet fl-ispiża, kinitx tiddeċiedi li tibqa' għaddejja bil-proġett bil-NOK 175 miljun minn Enova biss. Mill-banda l-oħra, l-Awtorità tinnota li meta fi Frar 2011 Finnfjord ġiet iffaċċata b'żieda fl-ispiża minn NOK 511,66 miljun għal NOK 680-720 miljun, iddeċidiet li tibqa' għaddejja bil-proġett mingħajr ma tapplika għal ebda għajnuna ulterjuri. L-Awtorità ma ġietx ipprovduta bi spjegazzjoni l-għala Finnfjord ma applikatx għal iktar għajnuna f'dak l-istadju. Jista' jkun li l-proġett fid-dawl taż-żidiet fl-introjtu li jiġi miż-żieda fil-produzzjoni tal-elettriku ma kienx ikun inqas profittabbli mill-proġett approvat u għalhekk mhux eliġibbli għal aktar għajnuna bl-użu tal-mudell Enova. L-Awtorità tistieden lill-awtoritajiet Norveġiżi u lil Finnfjord jispjegaw għala Finnfjord ma applikatx għal iktar għajnuna f'dak l-istadju. Barra minn hekk, l-Awtorità ma ġietx ipprovduta bi spjegazzjoni dwar sa liema punt Finnfjord, bl-għajnuna ta' Enova, ġiet ikkumpensata għar-riskji li jinqabeż il-baġit. L-Awtorità nnutat li Finnfjord oriġinarjament applikat għal NOK 200 miljun f'għajnuna, madankollu, permezz tan-negozjati ma' Enova, l-għajnuna tnaqqset b'NOK 25 miljun għall-NOK 175 miljun finalment mogħtija. Dan effettivament baxxa r-rata ta' redditu għal 12,35 % li kien fil-qiegħ tal-firxa pprovdut minn Enova ta' x'jeħtieġu normalment kumpaniji li jagħmlu investimenti lil hinn mill-qasam ċentrali tagħhom, li skont Enova kien ta' 12 % - 16 %. Fid-dawl ta' dawn iċ-ċirkostanzi, l-Awtorità tistaqsi kemm kienet ikkumpensata Finnfjord bl-għajnuna minn Enova għal spejjeż imprevisti u r-riskji relatati magħhom. Dan għandu fil-fehma preliminari tal-Awtorità jkun ivvalutat fuq il-bażi tal-baġit oriġinali tal-proġett u r-rata ta' redditu meħtieġa. Barra minn hekk, l-Awtorità tinnota li l-awtoritajiet Norveġiżi ma spjegawx b'mod ċar kif ġie ddeterminat l-ammont tal-għajnuna ta' NOK 16-il miljun. Li hu ċar hu li l-għajnuna proposta minn IN lil Finnfjord ma ngħatatx fuq il-bażi ta' sejħa kompetittiva għal proġetti simili għall-proċeduri skont l-Iskema tal-Fond tal-Enerġija. Ladarba l-għajnuna tkun strument xieraq u jkollha effett ta' inċentiv, l-Awtorità xorta tistaqsi jekk ammont iżgħar kienx jipproduċi l-istess effetti. L-Awtorità għalhekk għandha d-dubji dwar jekk l-għajnuna hix proporzjonata. Finalment, l-Awtorità tinnota li IN u Enova, li t-tnejn li huma jaġixxu f'isem ir-Renju tan-Norveġja, ippreżentaw fehmiet li jidhru kunfliġġenti dwar jekk l-għajnuna addizzjonali lil Finnfjord tipprovdix lill-kumpanija b'inċentiv biex tibdel l-imġiba tagħha u b'hekk tilħaq livell ogħla ta' ħarsien ambjentali milli kieku ma rċevitx l-għajnuna. Għalkemm mhix ċirkustanza li min-natura tagħha twassal awtomatikament għall-ftuħ ta' proċedura ta' investigazzjon formali, jibqa' l-fatt li meta l-Awtorità tkun iffaċċata b'fehmiet li jidhru li huma kunfliġġenti minn rappreżentanti differenti tal-istess Parti Kontraenti dwar xi ħaġa li jkollha impatt deċiżiv fuq il-kwistjoni tal-kompatibilità tal-għajnuna nnotifikata, f'dawk il-każijiet x'aktarx li se jitqajmu dubji dwar il-kompatibilità ta' dik l-għajnuna. Meta tkun iffaċċata b'dubji, l-Awtorità trid tiftaħ il-proċedura ta' investigazzjoni formali. Fid-dawl tal-kunsiderazzjonijiet ta' hawn fuq, l-Awtorità ddeċidiet li tiftaħ proċedura ta' investigazzjoni formali skont l-Artikolu 1(2) tal-Parti I tal-Protokoll 3 tal-Ftehim bejn l-Istati tal-EFTA dwar it-Twaqqif ta' Awtorità ta' Sorveljanza u ta' Qorti tal-Ġustizzja. Il-Karta Erasmus għall-Edukazzjoni Għolja (ECHE) tipprovdi l-qafas ta' kwalità ġenerali għal attivitajiet ta' kooperazzjoni Ewropej u internazzjonali li istituzzjoni ta' edukazzjoni superjuri (HEI) tista' twettaq fi ħdan il-Programm. L-għoti ta' Karta Erasmus għall-Edukazzjoni Għolja hija prerekwiżit għall-istituzzjonijiet ta' edukazzjoni superjuri kollha li qegħdin f'wieħed mill-pajjiżi elenkati hawn taħt u li jridu japplikaw u jipparteċipaw fil-mobilità tat-tagħlim ta' individwi u/jew fil-kooperazzjoni għall-innovazzjoni u l-prattiki tajba skont il-Programm. Għal dawk l-istituzzjonijiet ta' edukazzjoni superjuri li qegħdin f'pajjiżi oħra, il-Karta Erasmus għall-Edukazzjoni Għolja mhijiex meħtieġa, u l-qafas ta' kwalità se jiġi stabbilit permezz ta' ftehim interistituzzjonali bejn l-istituzzjonijiet ta' edukazzjoni superjuri. Il-Karta tingħata għat-tul kollu tal-Programm. L-implimentazzjoni tal-Karta se tiġi mmonitorjata u kwalunkwe ksur tal-prinċipji u tal-impenji tagħha jista' jwassal għall-irtirar tagħha mill-Kummissjoni Ewropea. L-istituzzjonijiet ta' edukazzjoni superjuri stabbiliti f'wieħed mill-pajjiżi li ġejjin huma eliġibbli li japplikaw għal Karta Erasmus għall-Edukazzjoni Għolja: l-Istati Membri tal-Unjoni Ewropea; L-awtoritajiet Nazzjonali se jinnominaw, fost l-applikanti, lill-Istituzzjonijiet ta' Edukazzjoni Superjuri li huma eliġibbli biex jipparteċipaw fil-mobilità tat-tagħlim ta' individwi u/jew fil-kooperazzjoni għall-innovazzjoni u l-prattiki tajba skont il-Programm, fit-territorji rispettivi tagħhom. Id-data indikattiva ta' meta se jiġu ppubblikati r-riżultati tal-għażla hija l-31 ta' Ottubru 2014. L-informazzjoni dwar il-Programm hija disponibbli fuq is-sit elettroniku li ġej: http://eacea.ec.europa.eu/erasmus-plus_en L-applikazzjonijiet għandhom jiġu sottomessi skont il-linji gwida mogħtija mill-Aġenzija Eżekuttiva għall-Edukazzjoni, l-Awdjoviżiv u l-Kultura u huma disponibbli fl-indirizz: http://eacea.ec.europa.eu/erasmus-plus/funding/erasmus-charter-for-higher-education-2014-2020_en L-Uffiċċju Ewropew għas-Selezzjoni tal-Persunal (EPSO) qed jorganizza l-kompetizzjoni ġenerali li ġejja: Aġenti tal-monitoraġġ tad-dejta u speċjalisti tal-informazzjoni abbażi ta' sorsi miftuħa (AST 3) Koordinaturi tal-prevenzjoni u s-sorveljanza(AST 3) L-avviż tal-kompetizzjonijiet huwa ppubblikat f'24 lingwa f'Il-Ġurnal Uffiċjali C 108 A tal-10 ta' April 2014. Għal aktar tagħrif ikkonsulta l-websajt tal-EPSO http://blogs.ec.europa.eu/eu-careers.info/
Extracted from C_108_2014.html